《念昔游四首》
宋代·胡仲弓

昔游虎邱山，满天饱风雪。
毡帽骑款段，瘦岭衰草歇。
下马独支筇，十步八九蹶。
石呼古木僵，铁花露土骨。
生公何在许，空堂挂明月。
衲僧九十余，持戒常精洁。
讲经石点头，奇哉广长舌。
我来欲参请，云无法可说。
有井无辘轳，归去心如渴。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。